turjo4nis/wikipedia-bn-dump-20250701 huggingface dataset:
লুক্সেমবুর্গ ফুটবল ফেডারেশন

লুক্সেমবুর্গ ফুটবল ফেডারেশন (, , , ; এছাড়াও সংক্ষেপে এলএফএফ নামে পরিচিত) হচ্ছে লুক্সেমবুর্গের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৮ সালের ২২শে নভেম্বর তারিখে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৬ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর লুক্সেমবুর্গের মন্ডেরকাঙ্গে-এ অবস্থিত।

এই সংস্থাটি লুক্সেমবুর্গের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে লুক্সেমবুর্গ জাতীয় বিভাগ, দামেস লীগ ১ এবং লুক্সেমবুর্গ কাপের মতো প্রতিযোগিতার সকল কার্যক্রম পরিচালনা করে। বর্তমানে লুক্সেমবুর্গ ফুটবল ফেডারেশনের সভাপতির দায়িত্ব পালন করছেন পল ফিলিপ এবং সাধারণ সম্পাদকের দায়িত্ব পালন করছেন জোয়েল উলফ।

সভাপতির তালিকা
 ম্যাক্স মেটজ (১৯০৮–১৯১৩)
 জুলস ফোরনেলে (১৯১৩–১৯১৫)
 রেনে লেকলেরে (১৯১৫–১৯১৭)
 জে. গেখউইন্ড (১৯১৭–১৯১৮)
 গিলাউমে লেমার (১৯১৮–১৯২০)
 গুস্তাভে জ্যাকেমার্ট (১৯২১–১৯৫০)
 এমিলি হামিলুস (১৯৫০–১৯৬১)
 অ্যালবার্ট কংস (১৯৬১–১৯৬৮)
 রেনে ভ্যান ডেন বুলকে (১৯৬৯–১৯৮১)
 রেমি ওয়াগনার (১৯৮১–১৯৮৬)
 বোর্বার্ট কোন্টার (১৯৮৬–১৯৯৮)
 হেনরি রোমার (১৯৯৮–২০০৪)
 পল ফিলিপ (২০০৪–বর্তমান)

কর্মকর্তা

তথ্যসূত্র

বহিঃসংযোগ
  
 ফিফা-এ লুক্সেমবুর্গ ফুটবল ফেডারেশন  
 উয়েফা-এ লুক্সেমবুর্গ ফুটবল ফেডারেশন 

লুক্সেমবুর্গ ফুটবল ফেডারেশন
১৯০৮-এ লুক্সেমবুর্গে প্রতিষ্ঠিত
১৯০৮-এ প্রতিষ্ঠিত ক্রীড়া সংস্থা
লুক্সেমবুর্গের ক্রীড়া নিয়ন্ত্রণ সংস্থা
লুক্সেমবুর্গের ফুটবল পরিচালনা পরিষদ
উয়েফার সদস্য
১৯০৮-এ প্রতিষ্ঠিত সংস্থা
ওয়েলস ফুটবল অ্যাসোসিয়েশন

ওয়েলস ফুটবল অ্যাসোসিয়েশন (, ; এছাড়াও সংক্ষেপে এফএডাব্লিউ নামে পরিচিত) হচ্ছে ওয়েলসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৪৬ সালে প্রতিষ্ঠিত হয়েছে। এটি প্রতিষ্ঠার ৬৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১০৮ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এছাড়াও ফুটবল খেলার নিয়ম নির্ধারণকারী সংস্থা ইন্টারন্যাশনাল ফুটবল অ্যাসোসিয়েশন বোর্ডে (আইএফএবি) এই সংস্থাটির সদস্যপদ রয়েছে। এই সংস্থাটি দ্য ফুটবল অ্যাসোসিয়েশন, স্কটিশ ফুটবল অ্যাসোসিয়েশন, আইরিশ ফুটবল অ্যাসোসিয়েশন এবং ফিফা সহ চারটি অ্যাসোসিয়েশনের মধ্যে একটি, যারা আন্তর্জাতিক ফুটবল সমিতি বোর্ড গঠন করেছে, এই ফুটবল খেলার সকল আইনকানুন নির্ধারণ করে। এই সংস্থার সদর দপ্তর ওয়েলসের রাজধানী কার্ডিফে অবস্থিত।

এই সংস্থাটি ওয়েলসের পুরুষ, নারী, ফুটসাল এবং যুব জাতীয় দলের সকল কার্যক্রম পরিচালনা করে। বর্তমানে ওয়েলস ফুটবল অ্যাসোসিয়েশনের সভাপতির দায়িত্ব পালন করছেন কিয়েরন ও'কনর এবং সাধারণ সম্পাদকের দায়িত্ব পালন করছেন জনাথন ফোর্ড।

কর্মকর্তা

তথ্যসূত্র

বহিঃসংযোগ 

  
 ফিফা-এ ওয়েলস ফুটবল অ্যাসোসিয়েশন  
 উয়েফা-এ ওয়েলস ফুটবল অ্যাসোসিয়েশন 
 ওয়েলস ফুটবল অ্যাসোসিয়েশনের গ্রন্থপঞ্জি 

 
১৮৭৬-এ ওয়েলসে প্রতিষ্ঠিত
১৮৭৬-এ প্রতিষ্ঠিত ক্রীড়া সংস্থা
ওয়েলসের ক্রীড়া নিয়ন্ত্রণ সংস্থা
ওয়েলসের ফুটবল পরিচালনা পরিষদ
উয়েফার সদস্য
কার্ডিফ ভিত্তিক সংস্থা
কার্ডিফে ক্রীড়া
ফ্যারো দ্বীপপুঞ্জ ফুটবল অ্যাসোসিয়েশন

ফ্যারো দ্বীপপুঞ্জ ফুটবল অ্যাসোসিয়েশন (; , ; এছাড়াও সংক্ষেপে এফএসএফ নামে পরিচিত) হচ্ছে ফ্যারো দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১১ বছর পর ১৯৯০ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর ফ্যারো দ্বীপপুঞ্জের রাজধানী তোশনে অবস্থিত।

এই সংস্থাটি ফ্যারো দ্বীপপুঞ্জের ঘরোয়া ফুটবলে ফ্যারো দ্বীপপুঞ্জ প্রিমিয়ার লীগ, ফ্যারো দ্বীপপুঞ্জ কাপ এবং ফ্যারো দ্বীপপুঞ্জ সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে ফ্যারো দ্বীপপুঞ্জ ফুটবল অ্যাসোসিয়েশনের সভাপতির দায়িত্ব পালন করছেন ক্রিস্টিয়ান আন্ড্রেয়াসন] এবং সাধারণ সম্পাদকের দায়িত্ব পালন করছেন ভার্গার ভিডব্রো।

ইতিহাস
সংগঠিত ফুটবল ১৯ শতকের শেষের দিক থেকে ফ্যারো দ্বীপপুঞ্জে প্রবেশ করে। প্রথম ফ্যারো জাতীয় ফুটবল লীগ (মেইস্ত্রারাদেইলদিন) ১৯৪৪ সালে অনুষ্ঠিত হয়েছিল। ১৯৪২ থেকে ১৯৭৮ সাল পর্যন্ত সমস্ত ফ্যারো ফুটবল এসএফ (ফ্যারো স্পোর্টস অ্যাসোসিয়েশন) দ্বারা পরিচালিত ছিল। ১৯৭৯ সালের ১৩ই জানুয়ারি তারিখে ফ্যারো ফুটবল সমিতি প্রতিষ্ঠিত হয়েছিল। প্রথমে এটি ফ্যারো ফুটবল আয়োজনের সাথে কাজ করেছিল। নারীদের জন্য প্রথম ফ্যারো জাতীয় ফুটবল লীগ ১৯৮৫ সালে অনুষ্ঠিত হয়েছিল।

কর্মকর্তা

তথ্যসূত্র

বহিঃসংযোগ

     
 ফিফা-এ ফ্যারো দ্বীপপুঞ্জ ফুটবল অ্যাসোসিয়েশন  
 উয়েফা-এ ফ্যারো দ্বীপপুঞ্জ ফুটবল অ্যাসোসিয়েশন 
 নর্ডিক স্টেডিয়াম-এ ফ্যারো দ্বীপপুঞ্জের ফুটবল স্টেডিয়ামের তালিকা 

ফ্যারো দ্বীপপুঞ্জ ফুটবল অ্যাসোসিয়েশন
১৯৭৯-এ ফ্যারো দ্বীপপুঞ্জ-এ প্রতিষ্ঠিত
১৯৭৯-এ প্রতিষ্ঠিত ক্রীড়া সংস্থা
ফ্যারো দ্বীপপুঞ্জের ক্রীড়া নিয়ন্ত্রণ সংস্থা
ফ্যারো দ্বীপপুঞ্জের ফুটবল পরিচালনা পরিষদ
উয়েফার সদস্য
জিব্রাল্টার ফুটবল অ্যাসোসিয়েশন

জিব্রাল্টার ফুটবল অ্যাসোসিয়েশন (; এছাড়াও জিব্রাল্টার এফএ অথবা সংক্ষেপে জিএফএ নামে পরিচিত) হচ্ছে জিব্রাল্টারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৫ সালে জিব্রাল্টার সিভিলিয়ান ফুটবল অ্যাসোসিয়েশন প্রতিষ্ঠিত হয়েছে, পরবর্তী বছরে এর নাম বর্তমান নামে পরিবর্তন করা হয়। এটি বিশ্বের অন্যতম প্রাচীন ফুটবল সংস্থা। এটি প্রতিষ্ঠার ১২১ বছর পর ২০১৬ সালের ১৩ই মে তারিখে ফুটবলের সর্বোচ্চ সংস্থা ফিফার পূর্ণ সদস্য হিসেবে অন্তর্ভুক্ত হয়, এর পাশাপাশি প্রতিষ্ঠার ১১৮ বছর পর ২০১৩ সালের ২৪শে মে তারিখে লন্ডনে অনুষ্ঠিত ৩৭তম উয়েফা কংগ্রেসে এই সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর জিব্রাল্টারের ভিক্টোরিয়া স্টেডিয়ামে অবস্থিত।

এই সংস্থাটি জিব্রাল্টারের পুরুষ, নারী এবং জাতীয় ফুটসাল দলের পাশাপাশি ঘরোয়া ফুটবলে জিব্রাল্টার জাতীয় লীগ, জিব্রাল্টার নারী ফুটবল লীগ এবং জিব্রাল্টার অন্তর্বর্তী লীগের মতো প্রতিযোগিতার সকল কার্যক্রম পরিচালনা করে। বর্তমানে জিব্রাল্টার ফুটবল অ্যাসোসিয়েশনের সভাপতির দায়িত্ব পালন করছেন মাইকেল লামাস এবং সাধারণ সম্পাদকের দায়িত্ব পালন করছেন ইভান রোবা।

কর্মকর্তা

তথ্যসূত্র

বহিঃসংযোগ

  
 ফিফা-এ জিব্রাল্টার ফুটবল অ্যাসোসিয়েশন  
 উয়েফা-এ জিব্রাল্টার ফুটবল অ্যাসোসিয়েশন 

জিব্রাল্টার ফুটবল অ্যাসোসিয়েশন
১৮৯৫-এ জিব্রাল্টারে প্রতিষ্ঠিত
১৮৯৫-এ প্রতিষ্ঠিত ক্রীড়া সংস্থা
জিব্রাল্টারের ক্রীড়া নিয়ন্ত্রণ সংস্থা
জিব্রাল্টারের ফুটবল পরিচালনা পরিষদ
উয়েফার সদস্য
গ্রেম বিয়ার্ড

গ্রেম রবার্ট বিয়ার্ড (; জন্ম: ১৯ আগস্ট, ১৯৫০) নিউ সাউথ ওয়েলসের অবার্ন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮১ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম কিংবা অফ ব্রেক বোলিংয়ে পারদর্শী ছিলেন গ্রেম বিয়ার্ড।

প্রথম-শ্রেণীর ক্রিকেট 
১৯৭৫-৭৬ মৌসুম থেকে ১৯৮১-৮২ মৌসুম পর্যন্ত গ্রেম বিয়ার্ডের প্রথম-শ্রেণীর খেলোয়াড়ী জীবন চলমান ছিল। সহজাত ও কার্যকরী অল-রাউন্ডার হিসেবে পরিচিতি লাভ করেন। মাঝারিসারির ব্যাটসম্যান হিসেবে মিডিয়াম পেস কিংবা অফ স্পিন বোলিংয়ে দক্ষ ছিলেন।

১৯৭৫ সালে নিউ সাউথ ওয়েলসের সদস্যরূপে সফররত ওয়েস্ট ইন্ডিয়ান একাদশের বিপক্ষে খেলার মাধ্যমে প্রথম-শ্রেণীর ক্রিকেটে অভিষেক ঘটে গ্রেম বিয়ার্ডের। ব্যাটসম্যান হিসেবে খেলতে নেমে উভয় ইনিংসে শূন্য রানে বিদেয় নেন। পরবর্তীতে ১৯৭৯-৮০ মৌসুমে তিনি নিজেকে অল-রাউন্ডার হিসেবে প্রতিষ্ঠিত করতে সক্ষম হন। এ পর্যায়ে তিনি অফ স্পিন ও মিডিয়াম পেস বোলিং করতেন।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন গ্রেম বিয়ার্ড। সবগুলো টেস্টই পাকিস্তানের বিপক্ষে খেলেছিলেন। ২৭ ফেব্রুয়ারি, ১৯৮০ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৮০ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি।

চমৎকার শেফিল্ড শিল্ড মৌসুম অতিবাহিত করা ও সুন্দর ক্রীড়াশৈলী প্রদর্শনের স্বীকৃতিস্বরূপ ১৯৭৯-৮০ মৌসুমে পাকিস্তান গমনার্থে তাকে অস্ট্রেলিয়া দলের সদস্য করা হয়। তন্মধ্যে, লাহোরের গাদ্দাফি স্টেডিয়ামে অনুষ্ঠিত সিরিজের তৃতীয় টেস্টে ৩৯ ও ৪৯ রান সংগ্রহের পাশাপাশি ১/২৬ বোলিং পরিসংখ্যান গড়েছিলেন। ১১৪ রান খরচ করে একটিমাত্র উইকেট পেয়েছিলেন।

বিস্ময়করভাবে ১৯৮০-৮১ মৌসুমে বিশ্ব সিরিজ কাপ প্রতিযোগিতায় অস্ট্রেলিয়ার একদিনের দলে খেলার জন্যে আমন্ত্রিত হন। চূড়ান্ত দুই খেলায় তার অংশগ্রহণ ঘটে। নিউজিল্যান্ডের বিপক্ষে দ্বিতীয় খেলাটিতে কুখ্যাত আন্ডারআর্ম বোলিংয়ের ঘটনা অবলোকন করেছিলেন। ১৯৮১ সালে অ্যাশেজ সিরিজ খেলার উদ্দেশ্যে ইংল্যান্ড গমন করেন। তবে, এ সফরে তিনি কোন টেস্টে অংশগ্রহণের সুযোগ পাননি।

অবসর 
১৯৮১-৮২ মৌসুমে গ্রেম বিয়ার্ড প্রথম-শ্রেণীর ক্রিকেট থেকে অবসর গ্রহণ করেন। এরপর তিনি অস্ট্রেলিয়ান ওয়ার্কার্স ইউনিয়নের পক্ষে শিক্ষকতা পেশায় নিয়োজিত থাকেন।

তথ্যসূত্র

বহিঃসংযোগ 
 
 

১৯৫০-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
নিউ সাউথ ওয়েলসের ক্রিকেটার
সিডনি থেকে আগত ক্রিকেটার
২০শ শতাব্দীর অস্ট্রেলীয় পুরুষ ক্রীড়াবিদ
হর্ষবর্ধন রাণে

হর্ষবর্ধন রেন (জন্ম ১৬ ডিসেম্বর ১৯৮৩) একজন ভারতীয় চলচ্চিত্র অভিনেতা যিনি তেলুগু সিনেমায় তাঁর কাজের জন্য পরিচিত। তিনি থাকিতা থাকিটা (২০১০), প্রেমা ইশক কাধাল (২০১৩) এবং অনামিকা (২০১৪) এর জন্য বেশি পরিচিত। ২০১৬ সালে, তিনি সানাম তেরি কছম এ অভিনয়ের মাধ্যমে বলিউডে পা রাখেন।

জীবনের প্রথমার্ধ 
হর্ষবর্ধন রাজাহমুন্দ্রি ( অন্ধ্র প্রদেশ ) তে জন্মগ্রহণ করেন এবং গোয়ালিয়ারে (মধ্য প্রদেশ) বেড়ে ওঠেন। তাঁর বাবা বিবেক রেন একজন চিকিৎসক ছিলেন । বাবা মা হায়দরাবাদে বাস করতেন। , এবং তাঁর দাদা সেনাবাহিনীতে একজন লেফটেন্যান্ট ছিলেন। তাঁর বোন রোহিনী মুম্বাইয়ে থাকে ।

ব্যক্তিগত জীবন 
হর্ষবর্ধন রেন প্যালিওলিথিক ডায়েট অনুসরণ করে।

পেশা 
কোর্স করার জন্য হর্ষ দিল্লির ভগত সিং কলেজে যোগ দেয়, কিন্তু পরে বাদ পড়ে যান। তিনি ব্যারি জন অ্যাক্টিং স্টুডিওতে প্রশিক্ষণ নেন এবং টেনেসি উইলিয়ামসের ভারতীয় রূপান্তরসহ কিছু কাজ করেন এবং হায়দরাবাদ-ভিত্তিক কিছু নাট্যদলে অভিনয় শুরু করেছিলেন।  পরে, তিনি চলচ্চিত্র-ব্র্যান্ডিং এন্টারপ্রাইজে ফ্রিল্যান্সার হিসাবে কাজ করেন। তিনি সিনেমায় কাজ করতে চান। তারপরে তিনি মুম্বাই চলে আসেন। যেখানে তিনি ২০০৮ সালে এসএবি টিভিতে লেফট রাইট লেফট টিভি সিরিযে প্রথম সুযোগ পান।

২০১০ সালে তেলুগু ভাষা ঠাকিতা ঠাকিতার মাধ্যমে তিনি ফিচার ফিল্মে অভিনয় শুরু করেছিলেন। তারপরে তিনি না ইস্তাম এবং অবুনু তে কাজ করেন।  পরের বছরগুলিতে, তিনি মনস্তাত্ত্বিক থ্রিলার মায়া এবং কৌতুক সিনেমা ব্রাদার  অভ বোমালি সহ বেশ কয়েকটি তেলুগু ছবিতে অভিনয় করেন  । তিনি ফিদা এবং বেঙ্গল টাইগারের মতো ছবিতেও ক্যামি হিসেবে হাজির হন। এর আগে সঞ্জয় লীলা বানসালির  গোলিয়োন কি রাসলীলা রাম-লীলা (২০১৩) দিয়ে বলিউডে পা রাখার কথা ছিল, তবে এগারো মাসের চুক্তির প্রয়োজন হওয়ায় তিনি ছেড়ে দেন। রোম্যান্স চলচ্চিত্র, সানাম তেরি কছম দিয়ে তাঁর বলিউড অভিষেক হয়েছিল।    বিনয় সাপ্রু এবং রাধিকা রাও এটি রচনা ও পরিচালনা করেছিলেন এবং ইরোস ইন্টারন্যাশনাল ৫ ফেব্রুয়ারি ২০১৬তে প্রকাশ করে। তার পরের মুক্তিপ্রাপ্ত ছবিটি ছিলো পল্টন এবং তার আসন্ন প্রকল্পটি হল তেলুগু চলচ্চিত্র ব্রুন্দাবনামিদি আন্দরাদি ।

২০১৫, ২০১৬ এবং ২০১৭ সালে তিনি টাইমসের সর্বাধিক আকাঙ্ক্ষিত পুরুষদের মধ্যে ছিলেন

চলচ্চিত্রের তালিকা

টিভি সিরিজ 

 বাম ডান বাম (২০০৮) ক্যাডেট রমি গৌর হিসাবে চরিত্রে

তথ্যসূত্র

বহিঃসংযোগ 

    
 হর্ষদর্শন রানে অফিসিয়াল ওয়েবসাইট 
 Harshvardhan Rane   
 Harshvardhan Rane   

মারাঠি ব্যক্তি
২১শ শতাব্দীর ভারতীয় অভিনেতা
তেলুগু চলচ্চিত্র অভিনেতা
ভারতীয় চলচ্চিত্র অভিনেতা
জীবিত ব্যক্তি
১৯৮৩-এ জন্ম
হিন্দি চলচ্চিত্র অভিনেতা
মধ্যপ্রদেশের অভিনেতা
গোয়ালিয়রের ব্যক্তি
তেলুগু অভিনেতা
হিন্দি টেলিভিশনের অভিনেতা
অ্যান্ডোরীয় ফুটবল ফেডারেশন

অ্যান্ডোরীয় ফুটবল ফেডারেশন (, ; এছাড়াও সংক্ষেপে এএফএফ নামে পরিচিত) হচ্ছে অ্যান্ডোরার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯৪ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছর সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর অ্যান্ডোরার এস্কালদেস-এনগোরদানিতে অবস্থিত।

এই সংস্থাটি অ্যান্ডোরার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে প্রিমেরা দিবিসিও, কোপা কোন্সতিতুসিও এবং অ্যান্ডোরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে অ্যান্ডোরীয় ফুটবল ফেডারেশনের সভাপতির দায়িত্ব পালন করছেন ফেলিক্স আলভারেস এবং সাধারণ সম্পাদকের দায়িত্ব পালন করছেন দাবিদ রদ্রিগো।

কর্মকর্তা

তথ্যসূত্র

বহিঃসংযোগ 
   
 ফিফা-এ অ্যান্ডোরীয় ফুটবল ফেডারেশন  
 উয়েফা-এ অ্যান্ডোরীয় ফুটবল ফেডারেশন 

 
১৯৯৪-এ অ্যান্ডোরা-এ প্রতিষ্ঠিত
১৯৯৪-এ প্রতিষ্ঠিত ক্রীড়া সংস্থা
অ্যান্ডোরার ক্রীড়া নিয়ন্ত্রণ সংস্থা
অ্যান্ডোরার ফুটবল পরিচালনা পরিষদ
উয়েফার সদস্য
মৈতৈ লিপি

মৈতৈ লিপি বা মেইতেই লিপি বা মেইতেই ময়েক মণিপুরে প্রচলিত মৈতৈ ভাষা (মণিপুরী ভাষা) লিখতে ব্যবহার করা হয়। মৈতৈ ময়েক হচ্ছে একপ্রকারের আবুগিদা লিখন পদ্ধতি। ১৮শ শতক থেকে এই লিপির প্রচলন ছিল যদিও তার পরবর্তী শতকে বাংলা লিপি এর স্থান নৈয়। বর্তমানে এই লিপির পুনরুদ্ধার করা হয়েছে এবং মৈতৈ ভাষা লেখার জন্য সরকারিভাবে এর ব্যবহার করা হয়।

মৈতৈ লিপিতে পনেরটি ব্যঞ্জনবর্ণ এবং তার সাথে তিনটি স্বরবর্ণ মৈতৈ ভাষার সমস্ত শব্দ লেখার জন্য ব্যবহার করা হয়। অন্য নয়টি ব্যঞ্জনবর্ণ ভারতীয় লিপিসমূহ থেকে ব্যবহারের জন্য ধার করা হয়েছে। লিপিটিতে সাতটি স্বরবর্ণের চিহ্ন এবং একটা ব্যঞ্জনবর্ণের চিহ্নও (/ŋ/) ব্যবহৃত হয়।

মৈতৈ লিপির এক বিশেষ বৈশিষ্ট্য হল যে বর্ণসমূহের নামকরণের জন্য শরীরের অংগসমূহের নামের ব্যবহার। প্ৰতিটি বর্ণের নাম মৈতৈ ভাষার মানব দেহের একটি অংগের নামে রাখা হয়েছে। উদাহরণস্বরূপ, প্ৰথম বৰ্ণ "কক্"-এর অর্থ হল মাথা; দ্বিতীয় বর্ণ "চাম" মানে চুল; তৃতীয় বর্ণ "লাই" মানে কপাল, ইত্যাদি।

ইউনিকোড 
ইউনিকোডের ২০০৯ সালের অক্টোবরে প্রকাশিত ৫.২ সংস্করণে মৈতৈ লিপিকে অন্তর্ভুক্ত করা হয়।

ইউনিকোড ব্লক 
মৈতৈ লিপির ইউনিকোড ব্লকটি মৈতৈ ময়েক নামে পরিচিত এবং এটি U+ABC0 থেকে U+ABFF কোড বিন্দু পর্যন্ত বিস্তৃত।

মৈতৈ লিপিতে ঐতিহাসিক ভাবে ব্যবহৃত চিহ্নগুলি মৈতৈ ময়েক সম্প্রসারিত ব্লকে U+AAE0 থেকে U+AAFF পর্যন্ত অন্তর্ভুক্ত করা হয়েছে।

তথ্যসূত্ৰ 
 Chelliah, Shobhana L. (1997). A grammar of Meithei. Berlin: Mouton de Gruyter. ISBN 0-19-564331-3.
 Chelliah, Shobhana L. (2002). Early Meithei manuscripts. In C. I. Beckwith (Ed.), Medieval Tibeto-Burman languages: PIATS 2000: Tibetan studies: Proceedings of the ninth seminar of the International Association of Tibetan Studies, Leiden 2000 (pp. 59–71). Leiden, Netherlands: Brill.
 Chelliah, Shobhana L. (2002). A glossary of 39 basic words in archaic and modern Meithei. In C. I. Beckwith (Ed.), Medieval Tibeto-Burman languages: PIATS 2000: Tibetan studies: Proceedings of the ninth seminar of the International Association of Tibetan Studies, Leiden 2000 (pp. 189–190). Leiden, Netherlands: Brill.

বহিঃসংযোগ 
 অমনিগ্লট

লিপি
ভারতের সরকারিভাবে ব্যবহৃত লিখন পদ্ধতি
মৈতৈ ভাষা
ব্রাহ্মী লিপি
সান মারিনো ফুটবল ফেডারেশন

সান মারিনো ফুটবল ফেডারেশন (, ; এছাড়াও সংক্ষেপে এফএসজিসি এবং এসএমএফএফ নামে পরিচিত) হচ্ছে সান মারিনোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩১ সালে প্রতিষ্ঠিত হয়েছে। এটি প্রতিষ্ঠার ৫৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৭ বছর পর ১৯৮৮ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর সান মারিনোর রাজধানী সান মারিনো সিটিতে অবস্থিত।

এই সংস্থাটি সান মারিনোর পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে কাম্পিওনাতো সাম্মারিনেসে দি কালচো, কোপা তিতানো এবং সুপার কোপা সাম্মারিনেসের মতো প্রতিযোগিতার সকল কার্যক্রম পরিচালনা করে। বর্তমানে সান মারিনো ফুটবল ফেডারেশনের সভাপতির দায়িত্ব পালন করছেন মার্কো তুরা এবং সাধারণ সম্পাদকের দায়িত্ব পালন করছেন লুইজি জাফেরানি।

কর্মকর্তা

তথ্যসূত্র

বহিঃসংযোগ
  
 ফিফা-এ সান মারিনো ফুটবল ফেডারেশন  
 উয়েফা-এ সান মারিনো ফুটবল ফেডারেশন 

সান মারিনো ফুটবল ফেডারেশন
১৯৩১-এ সান মারিনো-এ প্রতিষ্ঠিত
১৯৩১-এ প্রতিষ্ঠিত ক্রীড়া সংস্থা
সান মারিনোর ক্রীড়া নিয়ন্ত্রণ সংস্থা
সান মারিনোর ফুটবল পরিচালনা পরিষদ
উয়েফার সদস্য
কসোভো ফুটবল ফেডারেশন

কসোভো ফুটবল ফেডারেশন (, , ; এছাড়াও সংক্ষেপে এফএফকে নামে পরিচিত) হচ্ছে কসোভোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৬ সালে যুগোস্লাভিয়ার ফুটবল অ্যাসোসিয়েশনের একটি শাখা হিসেবে প্রতিষ্ঠিত হয়েছে; অতঃপর ২০১৮ সালে ফাদিল ভোকরির তাঁর আকস্মিক মৃত্যু পর্যন্ত এটি স্বাধীনভাবে কার্যক্রম পরিচালনা করে। এটি প্রতিষ্ঠার ৭০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে ২০১৬ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর কসোভোর রাজধানী প্রিস্টিনায় অবস্থিত।

এই সংস্থাটি কসোভোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কসোভীয় ফুটবল সুপারলিগ, কসোভো নারী ফুটবল লিগ, কসোভীয় কাপ এবং কসোভীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে কসোভো ফুটবল ফেডারেশনের সভাপতির দায়িত্ব পালন করছেন আজিম আদেমি এবং সাধারণ সম্পাদকের দায়িত্ব পালন করছেন এরোল সালিহু।

কর্মকর্তা

প্রতিযোগিতা

পুরুষ 
ফুটবল
 ইপকো সুপারলিগা
 কসোভীয় প্রথম ফুটবল লিগ
 কসোভীয় দ্বিতীয় ফুটবল লিগ
 কসোভীয় তৃতীয় ফুটবল লিগ
 কসোভীয় কাপ
 কসোভীয় সুপারকাপ

ফুটসাল
 কসোভীয় ফুটসাল সুপারলিগ
 কসোভীয় প্রথম লিগ

যুব
 দ্য জুনিয়র সুপারলিগ
 দ্য জুনিয়র ফার্স্ট লিগ
 ক্যাডেট জাতীয় লিগ

নারী 
 কসোভো নারী ফুটবল লিগ
 কসোভো নারী কাপ

তথ্যসূত্র

বহিঃসংযোগ 

  
 ফিফা-এ কসোভো ফুটবল ফেডারেশন  
 উয়েফা-এ কসোভো ফুটবল ফেডারেশন 

 
১৯৪৬-এ কসোভো-এ প্রতিষ্ঠিত
১৯৪৬-এ প্রতিষ্ঠিত ক্রীড়া সংস্থা
কসোভোর ক্রীড়া নিয়ন্ত্রণ সংস্থা
কসোভোর ফুটবল পরিচালনা পরিষদ
উয়েফার সদস্য
উত্তরপ্রদেশে কোভিড-১৯ এর বৈশ্বিক মহামারি

২০১৯-২০২০ করোনাভাইরাস মহামারিটি ২০২০ সালের ৫ মার্চ  ভারতের উত্তর প্রদেশ রাজ্যে গাজিয়াবাদ -এ প্রথম ইতিবাচক ঘটনার খবর পাওয়া যায়।  ১৫ এপ্রিল ২০২০ হিসাবে, রাজ্যে ৭২৭ টি নিশ্চিত ঘটনা রয়েছে।

সময়রেখা

এপ্রিল 

১ এপ্রিল - একদিনে ২ জন মৃত্যুর খবর পেয়েছে। রাজ্যে প্রথম মৃত্যু বস্তীতে এবং অন্যটি মিরাটে।
৩ এপ্রিল - একদিনেই ৫৯ টি নতুন ঘটনা রিপোর্ট করা হয়েছে যার মধ্যে ৫৪ জনই দিল্লির তাবলিগী জামায়াত ফেরত।
৪ এপ্রিল - ৭০ টি নতুন ঘটনা রিপোর্ট করা হয়েছে। আগ্রায় ২৫, নয়ডায় ৮, মিরাটে ৭, মহারাজগঞ্জে ৬।
৫ এপ্রিল - বারাণসীতে রাজ্যে তৃতীয় মৃত্যুর খবর পাওয়া গেছে।
৮ এপ্রিল - রাজ্যে চতুর্থ মৃত্যুর খবর পাওয়া গেছে। আগ্রায় প্রথম মৃত্যু।
১১ এপ্রিল - রাজ্যে পঞ্চম মৃত্যু। দিল্লির সফদরজং হাসপাতালে বুলন্দশহরের এক আয়ুর্বেদ ডাক্তার মারা গেলেন। ১৩ জন একদিনেই এই রোগ থেকে নিরাময় হয়েছে। সুস্থ্য হওয়া লোকের সংখ্যা বেড়ে ৪৫ হয়েছে।.
১৩ এপ্রিল -  ৭৫ টি নতুন ঘটনা রিপোর্ট করা হয়েছে, দিল্লির তাবলিগী জামায়াত থেকে আক্রান্তের ৩৫ টি  নতুন ঘটনা পাওয়া গেছে। রাজ্যে ষষ্ঠ এবং কানপুরে প্রথম মৃত্যু।
১৪ এপ্রিল - ১০২ টি নতুন ঘটনা এবং একদিনেই রাজ্যে ৪ জন মৃত্যুর খবর পাওয়া গেছে। আগ্রা ও মোরাদাবাদে দুটি স্থানেই দু'জন করে মারা গেছেন।
১৫ এপ্রিল - রাজ্যে ৬৭ টি নতুন ঘটনা এবং দুটি মৃত্যুর ঘটনা, যার মধ্যে আগ্রায় চতুর্থ, লখনউতে প্রথম।

কোভিড-১৯ এ নিশ্চিতকৃত মৃত্যু

আরো দেখুন 
 ২০২০ ভারতে করোনাভাইরাসের বৈশ্বিক মহামারি

তথ্যসূত্র 

উত্তরপ্রদেশ
উত্তরপ্রদেশে বিপর্যয়
সাঁকোপাড়া রেলওয়ে স্টেশন

সাঁকোপাড়া রেলওয়ে স্টেশন হল পূর্ব রেলওয়ের মালদা রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।

ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।

তথ্যসূত্র

মুর্শিদাবাদ জেলার রেলওয়ে স্টেশন
মালদা রেলওয়ে বিভাগ
বল্লালপুর রেলওয়ে স্টেশন

বল্লালপুর রেলওয়ে স্টেশন হল পূর্ব রেলওয়ের মালদা রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।

ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।

তথ্যসূত্র

মুর্শিদাবাদ জেলার রেলওয়ে স্টেশন
মালদা রেলওয়ে বিভাগ
খাপড়া ওয়ার্ড গণহত্যা

খাপড়া ওয়ার্ড গণহত্যা হচ্ছে ১৯৫০ খ্রিস্টাব্দের ২৪ এপ্রিল রাজশাহী কেন্দ্রীয় কারাগারে সংঘটিত একটি গণহত্যা। এই গণহত্যায় মোট সাত জন জেলবন্দী ব্যক্তিকে হত্যা করা হয়। এছাড়াও সেদিনের ঘটনায় আহত হন আরও ৩০ জন।

ইতিহাস
রাজশাহী কেন্দ্রীয় কারাগারে জেলবন্দী কমিউনিস্ট নেতা কর্মীদের সাথে উপযুক্ত রাজবন্দীর মর্যাদা ও ভাল খাবারের দাবীতে জেলবন্দী ব্যক্তিগণ অনশনে অংশগ্রহণ করে আসছিলেন। ঘটনার দিন ১৯৫০ সালের ২৪ এপ্রিল রাজশাহী কেন্দ্রীয় কারাগারের খাপড়া ওয়ার্ড থেকে আটজন রাজবন্দীকে কনডেমড সেল বা ফাঁসির আসামীর নির্জন সেলে স্থানান্তরিত করার সময় রাজনৈতিক বন্দিরা জেলখানায় ডিভিশন না পাওয়ায় প্রতিবাদ করেন। এছাড়াও ভালো খাবার ঠিকমত সরবরাহ না করা, কারাবিধান অনুযায়ী প্রয়োজনীয় সুযোগ না দেওয়া এবং খাপড়া ওয়ার্ডে ১১ জন রাজবন্দীকে জোরপূর্বক আটকে রাখার প্রতিবাদ করেন জেলবন্দীরা। জেলার বিলের নির্দেশে চারদিকে জানালাবিশিষ্ট একটি ঘরে আবদ্ধ করে বাইরে থেকে ৪০ জন বন্দির উপর নির্মমভাবে গুলি চালায় কারারক্ষীরা। এর ফলে শহীদ হন মোট ৭জন। বাকি সমস্ত বন্দীরা মারা না গেলেও মারাত্মকভাবে আহত হন। পুলিশ রক্তাপ্লুত বন্দীদের ওপর পূনরায় লাঠিচার্জ করে।

খাপড়া ওয়ার্ডের সেদিনের ঘটনায় আহত হয়েছিলেন আবদুল হক, বাবর আলী, আমিনুল ইসলাম, মনসুর হাবিব, ভুপেন পালিত, অমূল্য লাহিড়ী এবং নুরুন্নবী চৌধুরী। সেদিন জেল পুলিশের গুলিতে আবদুল হকের বাম হাতটি দ্বিখন্ডিত হয়ে যায় এবং মনসুর হাবিবের জানু ও বাহুতে গুলি লাগে। নুরুন্নবী চৌধুরীর পা কেটে ফেলে দিতে হয়। বাকী চারজনও গুরুতর আহত হন।

শহীদ ৭ জন
 আনোয়ার হোসেন, (১৯৩০ - ২৪ এপ্রিল, ১৯৫০) ছাত্রনেতা, 
 বিজন সেন, (১৯০৫- ২৪ এপ্রিল, ১৯৫০) শ্রমিক নেতা, 
 কম্পরাম সিং, (১৮৮৭-২৪ এপ্রিল ১৯৫০) তেভাগা আন্দোলনের প্রবীণ নেতা
 সুধীন ধর, (১৯১৮- ২৪ এপ্রিল ১৯৫০) মোহিনী মিলের সংগঠক, 
 হানিফ সেখ, (১৯২৪-২৪ এপ্রিল ১৯৫০) মোহিনী মিলের শ্রমিক,  
 দিলওয়ার হোসেন, (১৯২৬-২৪ এপ্রিল ১৯৫০) কুষ্টিয়ার রেলশ্রমিক 
 সুখেন ভট্টাচার্য, (১৯২৮-২৪ এপ্রিল ১৯৫০) ময়মনসিংহের ছাত্র সংগঠক।

তথ্যসূত্র

১৯৫০-এ পাকিস্তান
পাকিস্তানে হত্যাকাণ্ড
রাজীব গান্ধী জাতীয় সদ্ভাবনা পুরস্কার

'রাজীব গান্ধী জাতীয় সদ্ভাবনা পুরস্কার'  একটি ভারতীয় পুরস্কার যেটি জাতীয় শান্তি, সংহতি এবং সাম্প্রদায়িক ঐক্য প্রসারে বিশেষ অবদানের জন্য দেওয়া হয়। প্রাক্তন প্রধানমন্ত্রী রাজীব গান্ধীর অবদানের স্মৃতি স্মারক হিসেবে ১৯৯২ সাল থেকে ভারতীয় জাতীয় কংগ্রেসের (আই.এন.সি.) ভারতীয় জাতীয় কংগ্রেস কমিটি এই পুরস্কারটির প্রচলন করে, যার স্বীকৃতি স্বরূপ একটি মানপত্র ও নগদ ১০ লক্ষ টাকা প্রদান করা হয়। এই পুরস্কারটি ২০শে অগস্ট, রাজীব গান্ধীর জন্মবার্ষিকী যা "সদ্ভাবনা দিবস" (সংহতি দিবস) হিসাবে পালন করা হয়, প্রদান করা হয়।

প্রাপক

যাঁরা এই পুরস্কার পেয়েছেন, তাঁরা হলেন মাদার টেরিজা, মহান সানাইবাদক  উস্তাদ বিসমিল্লাহ্ খান, গ্রামীণ ব্যাঙ্ক প্রতিষ্ঠাতা বাংলাদেশের মুহাম্মদ ইউনূস,  প্রাক্তন অসমের মুখ্যমন্ত্রী হিতেশ্বর শইকীয়া  এবং স্বাধীনতা সংগ্রামী সুভদ্রা জোশী (একত্রিত ভাবে), লতা মঙ্গেশকর, সুনীল দত্ত, জগন্নাথ কউল, দিলীপ কুমার এবং লেখক কপিলা বাতস্যায়ন, ওয়াহিদুদ্দিন খান (ইসলামীয় পণ্ডিত), কিরণ শেঠ (স্পিক ম্যাকে'র প্রতিষ্ঠাতা) (২০১১)। অন্যান্য প্রাপকরা হলেন তিস্তা শেতলওয়াড় এবং হর্ষ মন্দার (একত্রিত ভাবে), এস.এন.সুব্বা রাও, স্বামী অগ্নিবেশ এবং মাদারী মইদীন (একত্রিত ভাবে), প্রাক্তন রাষ্ট্রপতি কে.আর.নারায়ণন, নির্মলা দেশপান্ডে, হেম দত্ত (২০০৭), এন.রাধাকৃষ্ণন এবং গৌতম ভাই।

আরও দেখুন
 রাজীব গান্ধী খেলরত্ন
 ইন্দিরা গান্ধী অ্যাওয়ার্ড ফর ন্যাশানাল ইন্টিগ্রেশান

তথ্য সমূহ

বহিঃসংযোগ
 Official All India Congress Committee website
 Official Indian National Congress website

ভারতীয় জাতীয় কংগ্রেস
ভারতীয় পুরস্কার
১৯৯২-এ ভারতে প্রতিষ্ঠিত
রাজীব গান্ধীর স্মারক
আহমদ সাইদ দেহলভি

আহমদ সাইদ দেহলভী জমিয়তে ওলামায়ে হিন্দের সভাপতি, আলেম ছিলেন।

জন্ম 
তিনি ১ রবিউস সানী ১৩০২ হিজরী ৫ ডিসম্বর ১৮৮৮ সালে দিল্লীতে জন্ম গ্রহণ করেন। তার বাবার নাম হাফেজ নবাব মির্জা। তার দাদার নাম খাজা নবাব আলী। তিনি দিল্লী শহরের প্রসিদ্ধ বুযুর্গ ছিলেন।

শিক্ষা 
তিনি মৌলভী আব্দুল মাজিদ মুস্তফা থেকে প্রাথমিক শিক্ষা লাভ করেন, এবং মাদরাসা আমিনিয়্যাহ দিল্লী থেকে হিফজুল কুরআন ও উচ্চশিক্ষা সমাপ্ত করেন।

রাজনৈতিক জীবন 
১৯২০ সাল থেকে জাতীয় আন্দোলনে অংশ নেওয়া শুরু করেছিলেন এবং আটবার জেলে গিয়েছিলেন। তাকে ‘সুবহানুল হিন্দ’ বলা হতো। মাওলানা হুসাইন আহমদ মাদানী মারা যাওয়ার পরে জমিয়তে উলামায়ে হিন্দের সভাপতি নিযুক্ত হোন।দেশের স্বাধীনতার জন্য অনেক পরিশ্রম করেছিলেন।

রচনাবলী 
তিনি অনেকগুলো বই রচনা করেছেন তন্মধ্যে-

 جنت کی کنجی – জান্নাত কি কুঞ্জি
 دوزخ کاکھٹکا – দোজখ কা খাটকা
 مشکل کشا – মুশকিল কুশা
 خداکی باتیں – খোদা কি বাতে
 رسول کی باتیں – রাসুল কি বাতে
 دین کی باتیں – দ্বীন কি বাতে
 پردہ کی باتیں – পরদা কি বাতে
 شوکت آرابیگم – শওকত আরা বেগম
 ازبلا – আজবালা
 جنت کی ضمانت – জান্নাত কি জামানাত
 ماہ رمضان – মাহে রমযান
 صلوۃوسلام – সলাতওসালাম
 عرش الہی کا سایہ – আরশে ইলাহির ছায়া
 تفسیرکشف الرحمن – তাফসির কাশফুর রাহমান
 تقاریراحمدسعید – তাকারির আহমদ সাঈদ
 پہلی تقریرسیرت – পেহলি তক্রীরে সিরত
 دوسری تقریرسیرت – দোসরি তক্রীরে সিরত
 رسول اللہ کے تیس معجزات – রাসুল আল্লাহ কি তিস মুজিজাত
 مکاتیب احمدسعید – মাকাতিব আহমদ সাঈদ
 ھماریدعائیں قبول کیوں نہیں ہوتیں – হামারি দুয়ায়ে কাবুল কিউ নাহি হোতি

মৃত্যু 
৪ ডিসেম্বর ১৯৫৯ সালে তিনি ইন্তেকাল করেন।

আরও দেখুন 
 দেওবন্দি ব্যক্তিত্বের তালিকা

তথ্যসূত্র 

রাজনৈতিক ব্যক্তি
দেওবন্দি ব্যক্তি
জমিয়ত উলামায়ে হিন্দের সাধারণ সম্পাদক
১৮৮৮-এ জন্ম
১৯৫৯-এ মৃত্যু
দিল্লির ব্যক্তি
জমিয়ত উলামায়ে হিন্দের সভাপতি
ভারতীয় স্বাধীনতা কর্মী
ভারতীয় সুন্নি মুসলিম পণ্ডিত